“สธ.” สรุปเคสโควิด คลัสเตอร์ “ดีเจมะตูม” พบผู้ติดเชื้อเพิ่มเป็น 24 ราย 80% แสดงอาการ
“สธ.” สรุปเคสโควิด คลัสเตอร์ “ดีเจมะตูม” พบผู้ติดเชื้อเพิ่มเป็น 24 ราย 80% แสดงอาการ
“สธ.” สรุปเคสโควิด คลัสเตอร์ “ดีเจมะตูม” พบผู้ติดเชื้อเพิ่มเป็น 24 ราย 80% แสดงอาการ
26 ม.ค. 2564

นพ.เฉวตสรร นามวาท รักษาราชการแทนผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค กระทรวงสาธารณสุข (สธ.) กล่าวถึงความคืบหน้าการตรวจคัดกรองเชิงรุกกรณีเกี่ยวข้องกับดีเจมะตุมว่า สามารถติดตามหาผู้ติดเชื้อจากกลุ่มผู้สัมผัสเสี่ยงสูงทำให้พบผู้ติดเชื้อเพิ่มขึ้นจาก 19 ราย เป็น 24 ราย
โดยเป็นผู้ชาย 23 ราย ผู้หญิง 1 ราย มีอายุตั้งแต่ 20-49 ปี โดย 19 ราย คิดเป็น 80% แสดงอาการ โดยอาการที่เด่นชัดคือไอ คิดเป็น 53% รองลงมาเจ็บคอ-ไข้ 33% มีน้ำมูก 33% จมูกไม่ได้กลิ่น 32% มีเสมหะ 28% โดยคลัสเตอร์นี้พบผู้ป่วยรายแรกเมื่อวันที่ 11 ม.ค.64 และจะติดตามให้ครบวงรอบ 14 วัน
สำหรับการแพร่ระบาดในพื้นที่กรุงเทพฯ ที่มีจำนวนผู้ติดเชื้อสะสม 721 ราย พบผู้ติดเชื้อสะสมสูงสุด ได้แก่ บางขุนเทียน 130 ราย บางแค/จอมทอง 29 ราย บางพลัด 28 ราย บางบอน 27 ราย ภาษีเจริญ 22 ราย สาเหตุการติดเชื้อส่วนใหญ่มาจากสัมผัสใกล้ชิดกับผู้ป่วยยืนยัน ทำให้มาตรการป้องกันโรคต้องเน้นเรื่องการดูแลตัวเอง
นพ.เฉวตสรร กล่าวเพิ่มเติมว่า สถานการณ์ในประเทศสัปดาห์นี้อยู่ในภาวะคงตัว ส่วนการปูพรมคัดกรองเชิงรุกในจังหวัดสมุทรสาคร ทำให้พบยอดผู้ติดเชื้อเพิ่มขึ้นเป็นจำนวนมาก และสัปดาห์นี้มีโอกาสที่จะพบผู้ติดเชื้อสูงกว่าสัปดาห์ก่อนที่มีจำนวน 1,622 ราย เพราะผ่านมาแค่ 3 วันมียอดผู้ติดเชื้อแล้ว 1,344 ราย ทั้งนี้ภาครัฐไม่ได้ต้องการที่จะไม่ให้มีผู้ติดเชื้อเลยแล้วต้องมีการล็อกดาวน์จนส่งผลกระทบต่อการขับเคลื่อนระบบเศรษฐกิจ แต่ขอให้อยู่ในสถานการณ์ที่สามารถควบคุมได้
ทั้งนี้ ช่วง 7 วันที่ผ่านมาพบผู้ติดเชื้อใน 8 จังหวัด ลดลงจาก 24 จังหวัดในสัปดาห์ก่อน และมีจังหวัดที่ไม่พบผู้ติดเชื้อในช่วง 7 วันที่ผ่านมา 46 จังหวัด จังหวัดที่ไม่พบผู้ติดเชื้อเลย 14 จังหวัด โดยผู้ติดเชื้อส่วนใหญ่ 2 ใน 3 มีอายุระหว่าง 25-49 ปี คิดเป็น 62% และมีความเกี่ยวข้องกับคลัสเตอร์ในจังหวัดสมุทรสาครมากสุด 65.4% หรือ 2 ใน 3